**H O T Ă R Â R E**

**pentru modificarea Hotărârii Consiliului Județean Cluj nr. 253/2011 privind constituirea Echipei intersectoriale locale pentru combaterea violenţei, traficului şi exploatării prin muncă asupra copiilor**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 224 din 15.11.2021 pentru modificarea Hotărârii Consiliului Județean Cluj nr. 253/2011 privind constituirea Echipei intersectoriale locale pentru combaterea violenţei,traficului şi exploatării prin muncă asupra copiilor, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 40.848 din 11.11.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj nr. 40849 din 11.11.2021 şi Avizul cu nr. 40.848 din 18.11.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Direcției Generale de Asistență Socială și Protecția Copilului Cluj nr. 43589/26.10.2021, înregistrată la Consiliul Județean Cluj sub nr. 40016/04.11.2021;

Luând în considerare:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și ale alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Hotărârii Guvernului nr. 49/2011 pentru aprobarea Metodologiei-cadru privind prevenirea şi intervenţia în echipă multidisciplinară şi în reţea în situaţiile de violenţă asupra copilului şi de violenţă în familie şi a Metodologiei de intervenţie multidisciplinară şi interinstituţională privind copiii exploataţi şi aflaţi în situaţii de risc de exploatare prin muncă, copiii victime ale traficului de persoane, precum şi copiii români migranţi victime ale altor forme de violenţă pe teritoriul altor state;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 253/2011 privind constituirea Echipei intersectoriale locale pentru combaterea violenţei, traficului şi exploatării prin muncă asupra copiilor, cu modificările şi completările ulterioare aduse prin Hotărârile Consiliului Județean Cluj nr. 204/2013, nr. 144/2015 și nr. 109/2017, se modifică după cum urmează:

1. Articolul 1 se modifică şi va avea următorul cuprins:

„**Art. 1.** Se aprobă constituirea Echipei intersectoriale locale pentru combaterea violenţei, traficului şi exploatării prin muncă asupra copiilor, având următoarea componenţă:

1. din partea Direcţiei Generale de Asistenţă Socială şi Protecţia Copilului Cluj:

a)1. doamna Nicoleta Molnar – Director General

a)2. domnul Sorin Benchea – asistent social principal

a)3. doamna Ana-Maria Niță – asistent social principal

a)4. doamna Simona Seicean - asistent social principal

b) din partea Inspectoratului Teritorial de Muncă Cluj:

doamna Camelia Ştef - inspector de muncă superior

c) din partea Inspectoratului Judeţean de Poliţie Cluj:

doamna Gina Ioana Ștefania Pop – comisar șef de poliție

d) din partea Inspectoratului Judeţean de Jandarmi Cluj:

domnul Cpt. Covaciu Alin – ofițer specialist II

e) din partea Agenţiei Naţionale Împotriva Traficului de Persoane:

doamna Dr. Alexandrina Augusta Bora – comisar șef de poliție - Coordonatorul Centrului Regional Cluj

f) din partea Inspectoratului Şcolar Judeţean Cluj:

doamna Crina Laura Ionescu – inspector școlar

g) din partea Direcţiei de Sănătate Publică Cluj:

doamna Filip Carmi Ionatan – asistent medical principal

h) din partea Fundaţiei Române pentru Copii, Comunitate şi Familie:

domnul Mihai Florin Roșca – director executiv

i) din partea Universității Babeș-Bolyai Cluj Napoca:

doamna Laszlo Eva – lector universitar

j) din partea Fundației Dezvoltarea Popoarelor – Filiala Cluj:

doamna Ana Boloș – șef serviciu.”

2. Anexa ”Protocol de colaborare Interinstituțional EIL” se modifică și se înlocuiește cu **anexa** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală de Asistenţă Socială şi Protecţia Copilului Cluj.

**Art. III.** Prezenta hotărâre se comunică Direcţiei Generale de Asistenţă Socială şi Protecţia Copilului Cluj; Inspectoratului Teritorial de Muncă Cluj; Inspectoratului Judeţean de Poliţie Cluj; Inspectoratului Judeţean de Jandarmi Cluj; Agenţiei Naţionale Împotriva Traficului de Persoane; Inspectoratului Şcolar Judeţean Cluj; Direcţiei de Sănătate Publică Cluj; Fundaţiei Română pentru Copii, Comunitate şi Familie; Universității Babeș-Bolyai Cluj-Napoca; Fundației Dezvoltarea Popoarelor – Filiala Cluj, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 215 din 25 noiembrie 2021**

*Prezenta hotărâre a fost adoptată cu 36 de voturi “pentru”, fiind astfel respectate prevederile legale privind majoritatea de voturi necesară.*